Source: https://afaceripublice.wordpress.com/2011/02/09/statul-celor-5-defecte-de-codru-vrabie/
Timestamp: 2017-08-21 13:50:03+00:00

Document:
Statul celor 5 defecte, de Codru Vrabie | AfaceriPublice
analize, CSM
Februarie 9, 2011 Paul Chioveanu	1 comentariu
Pentru mine, artificiul constituțional al senatorilor este al patrulea defect din serie, pentru că demonstrează lipsa respectului pentru procedurile proprii statului de drept, iar șmecheria poate fi tolerată pe maidan, dar nu în forul reprezentativ suprem. Iar CCR, care este 100% expresia clasei politice, nu a magistraturii, a comis al cincilea defect din serie, punând capac la toate. În opinia mea, CCR nici nu trebuia să admită solicitarea senatorilor, ci să-i învețe pe aceștia, să-i îndrepte, blajin și părintește, către procedurile proprii statului de drept—revocarea pe calea parlamentară sau anularea pe calea instanței. Dar nu, CCR a găsit de cuviință, la rându-i, să siluiască spiritul separației puterilor în statul de drept și să-și aroge, hulpavă, drepturi pe care, chiar dacă le-ar avea, ar trebui să le mânuiască cu mai multă discreție, cât mai rar cu putință. (Din păcate, mi-e teamă că însăși actuala componență a CCR e suspectă de-a fi rezultatul unui defect parlamentar, iar deciziile CCR, cred eu, găzduiesc nenumărate defecte constituționale, de mulți ani de zile.)
Așadar, niște „magistrați” au forțat legea, unii „magistrați” i-au susținut în alegeri, iar alți „magistrați” au validat rezultatul acestei enormități. Seria acestor 3 defecte, îngrozitoare din perspectiva faptului c-au fost comise de magistrați, trebuia curmată, fără discuție! Cheia soluționării corecte a acestei probleme grave a statului de drept se afla în mâinile senatorilor, însă aceștia au ales șmecheria constituțională, prelungind seria cu un al patrulea defect. Iar ultimul resort al apărării statului de drept, CCR, a continuat seria defectelor, hotărând că adevărul poate fi stabilit prin vot (iar eu nu cred că o mână de oameni poate decide, chiar și-n unanimitate, că actul nu s-a consumat, când toată lumea vede petele de sânge pe cearceaf). În concluzie, politicienii sunt incapabili să repare statul de drept, dacă magistrații îl strică; față cu abuzul unora și șmecheria celorlalţi, statul de drept se transformă în statul defect. Temerea de acum 3 ani, dovedită în ulimele 3 luni, nu poate fi vindecată prin show-ul televizat din ultimele 3 zile
• mandatele de 6 ani ale membrilor CSM să fie întrepătrunse, astfel încât componența să se înnoiască cu câte o treime și să fie organizate alegeri din 2 în 2 ani—astfel, se exersează și se corectează criteriile pentru alegerea celor mai buni magistrați, respectiv procedurile de validare, numire și revocare;
• mandatele președintelui și vicepreședintelui CSM să se extindă de la 1 la 2 ani, astfel încât proiectele acestora să poată fi puse în practică, monitorizate și evaluate din perspectiva rezultatelor și impactului, cu scopul/efectul de-a crește și responsabilitatea magistraților care aspiră la aceste demnități;
• revocarea unui membru CSM să fie posibilă și la cererea celor care l-au votat/trimis acolo, dar și la cererea altor magistrați, care nu vor să fie părtași la „solidaritatea” defectă pe care am acuzat-o mai sus.
Articolul anteriorCu buna credintaArticolul următorANI fata-n fata cu sindicatele
O părere la “Statul celor 5 defecte, de Codru Vrabie”
Pingback: Statul celor 5 defecte, de Codru Vrabie | activewatch

References: CSM

 CCR 
 CCR 
 CCR 
 CSM 
 CSM 
 CSM